PMIndiaData/PMIndiaSum huggingface dataset:
લખનઉમાં યુપી ઇન્વેસ્ટર્સ સમિટના ગ્રાઉન્ડ બ્રેકિંગ સેરેમની @3.0માં પ્રધાનમંત્રીનાં સંબોધનનો મૂળપાઠ

ઉત્તર પ્રદેશના યશસ્વી મુખ્યમંત્રી શ્રી યોગી આદિત્યનાથજી, લખનઉના સાંસદ અને ભારત સરકારના અમારા વરિષ્ઠ સાથી શ્રી રાજનાથ સિંહજી, કેન્દ્રીય મંત્રીમંડળના મારા અન્ય સાથીદારો, યુપીના નાયબ મુખ્યમંત્રી, રાજ્ય સરકારના પ્રધાનો, વિધાનસભા અને વિધાન પરિષદના સ્પીકર મહોદય, અહીં ઉપસ્થિત ઉદ્યોગ જગતના તમામ સાથીદારો, અન્ય મહાનુભાવો, દેવીઓ અને સજ્જનો! સૌ પ્રથમ, હું ઉત્તર પ્રદેશના સાંસદ તરીકે, કાશીના સાંસદ તરીકે રોકાણકારોનું સ્વાગત કરું છું અને હું રોકાણકારોનો એટલા માટે આભાર માનું છું કારણ કે તેઓએ ઉત્તર પ્રદેશની યુવા શક્તિ પર વિશ્વાસ મૂક્યો છે. ઉત્તર પ્રદેશની યુવા શક્તિમાં તમારાં સપનાં અને સંકલ્પોને નવી ઉડાન, નવી ઊંચાઈ આપવાની શક્તિ છે અને તમે જે સંકલ્પ લઈને આવ્યા છો, ઉત્તર પ્રદેશના યુવાનોની મહેનત, તેમનો પુરુષાર્થ, તેમની સમજ, તેમનું સમર્પણ તમારાં બધાં સપનાં અને સંકલ્પોને પૂર્ણ કરશે, એ હું આપને ખાતરી આપું છું. હું કાશીનો સાંસદ છું, તેથી એક સાંસદ તરીકે, હું આ લોભ છોડી શકતો નથી, હું આ મોહને છોડી શકતો નથી કે હું એટલું તો ઇચ્છીશ કે તમે લોકો ખૂબ વ્યસ્ત રહો છો, પણ થોડો સમય કાઢીને મારી કાશી જોઇ આવો, કાશી બહુ બદલાઈ ગઈ છે, કાશી ઘણું બદલાઈ ગયું છે. વિશ્વનું આવું શહેર તેનાં પ્રાચીન સામર્થ્યથી નવા રૂપમાં સજી શકે છે, તે ઉત્તર પ્રદેશની તાકાતનું જીવંત ઉદાહરણ છે. સાથીઓ, યુપીમાં 80 હજાર કરોડ રૂપિયાથી વધુના રોકાણ સંબંધિત કરારો પર હસ્તાક્ષર કરવામાં આવ્યા છે. આ રેકોર્ડ રોકાણથી યુપીમાં હજારો નવી રોજગારીની તકો ઊભી થશે. આ ભારતની સાથે જ ઉત્તર પ્રદેશની વૃદ્ધિની વાર્તામાં વધતા જતા વિશ્વાસને દર્શાવે છે. આજનાં આ આયોજન માટે હું યુપીના યુવાનોને વિશેષ અભિનંદન આપીશ, કારણ કે તેનો સૌથી મોટો ફાયદો યુપીના યુવાનોને, યુવતીઓને, આપણી નવી પેઢીને થવાનો છે. સાથીઓ, આપણે અત્યારે આપણી આઝાદીનાં 75મા વર્ષની ઉજવણી કરી રહ્યા છીએ. આઝાદીનો અમૃત મહોત્સવ મનાવી રહ્યા છીએ. આ સમય આગામી 25 વર્ષ માટે અમૃતકાળ, નવા સંકલ્પનો સમય છે, નવા ધ્યેયનો સમય છે અને નવાં લક્ષ્યોને પ્રાપ્ત કરવા માટે સબકા પ્રયાસના મંત્રને લઈને પરિશ્રમની પરાકાષ્ઠા કરવાનો અમૃત કાળ છે. આજે વિશ્વમાં જે વૈશ્વિક પરિસ્થિતિઓ ઊભી થઈ છે તે આપણા માટે મોટી તકો પણ લઈને આવી છે. વિશ્વ આજે જે વિશ્વાસપાત્ર ભાગીદારની શોધમાં છે તે પ્રમાણે ખરા ઉતરવાનું સામર્થ્ય ફક્ત આપણા લોકશાહી ભારત પાસે છે. આજે દુનિયા ભારતની સંભાવનાને પણ જોઈ રહી છે અને ભારતનાં પ્રદર્શનની પ્રશંસા પણ કરી રહી છે. ભારત કોરોનાના સમયગાળા દરમિયાન પણ અટક્યું નહીં, બલકે તેના સુધારાની ગતિ વધુ વધારી દીધી. તેનું પરિણામ આજે આપણે સૌ જોઈ રહ્યાં છીએ. આપણે
પીએમએ ગુરુ પૂર્ણિમાના અવસરે લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ ગુરુ પૂર્ણિમાના શુભ અવસર પર લોકોને શુભેચ્છા પાઠવી છે. એક ટ્વીટમાં, પ્રધાનમંત્રીએ કહ્યું; “ગુરુ પૂર્ણિમા પર શુભેચ્છાઓ. આ બધા અનુકરણીય ગુરુઓ પ્રત્યે કૃતજ્ઞતા વ્યક્ત કરવાનો દિવસ છે જેમણે આપણને પ્રેરણા આપી, માર્ગદર્શન આપ્યું અને જીવન વિશે ઘણું બધું શીખવ્યું. આપણો સમાજ શીખવા અને ડહાપણને ખૂબ મહત્વ આપે છે. આપણા ગુરુઓના આશીર્વાદ ભારતને નવી ઊંચાઈઓ પર આગળ લઈ જાય.”
પ્રધાનમંત્રીએ રેકોર્ડ બ્રેક રસીકરણ સંખ્યાની પ્રશંસા કરી

પ્રધાનમંત્રી શ્રી નરેન્દ્ર મોદીએ આજના રેકોર્ડ બ્રેક રસીકરણની સંખ્યા પર પ્રસન્નતા વ્યક્ત કરી છે અને અગ્રિમ હરોળના કોરોના યોદ્ધાઓની આકરી મહેનતને બિરદાવી છે. પ્રધાનમંત્રીએ એક ટ્વીટમાં કહ્યું,: “આજની રેકોર્ડ બ્રેક રસીકરણની સંખ્યા ખુશીની વાત છે. વેક્સિન કોવિડ-19 સામે લડવા માટે આપણું સૌથી મજબૂત હથિયાર છે. એ લોકોને અભિનંદન જેમણે રસી લગાવી અને તમામ અગ્રિમ હરોળના યોદ્ધાઓને અભિનંદન કે જેમણે આકરી મહેનત કરી અને આટલી મોટી સંખ્યામાં નાગરિકોને રસી મળી શકી. વેલ ડન ભારત!”
કેન્દ્રીય મંત્રીમંડળે ગોરખપુરમાં નવી ઑલ ઈન્ડિયા ઈન્સ્ટીટ્યુટ્સ ઑફ મેડિકલ સાયન્સીઝ સ્થાપવા માટે મંજૂરી આપી

પ્રધાનમંત્રી નરેન્દ્ર મોદીના અધ્યક્ષસ્થાને કેન્દ્રીય મંત્રીમંડળે પ્રધાનમંત્રી સ્વાસ્થ્ય સુરક્ષા યોજના (પીએમએસએસવાય) હેઠળ ઉત્તર પ્રદેશમાં ગોરખપુર ખાતે નવી ઑલ ઈન્ડિયા ઈન્સ્ટીટ્યુટ્સ ઑફ મેડિકલ સાયન્સીઝ (એઈમ્સ) સ્થાપવાની મંજૂરી આપી દીધી છે. ગોરખપુરમાં નવી એઈમ્સ સ્થાપવાના પ્રોજેક્ટનો ખર્ચ રૂ. 1011 કરોડ થશે. ખર્ચના આ અંદાજમાં આવર્તક (રીકરીંગ) ખર્ચ (ભથ્થા અને વેતનો તેમજ કાર્યકારી અને સંભાળ રાખવાનો ખર્ચ) સામેલ નથી. સ્વાસ્થ્ય અને કલ્યાણ મંત્રાલયની પીએમએસએસવાયના પ્લાન બજેટ હેડમાંથી મળતી ગ્રાન્ટ દ્વારા વાર્ષિક બજેટમાંથી નવી એઈમ્સ પોતાના આવર્તક ખર્ચાને પહોંચી વળશે. ઈન્સ્ટીટ્યુટની હોસ્પિટલની ક્ષમતા 750 પથારીઓની રહેશે તેમજ તેમાં ઈમર્જન્સી ટ્રોમાની પથારીઓ, આયુષની પથારીઓ, ખાનગી ઉપરાંત આઈસીયુ સ્પેશિયાલિટી અને સુપર સ્પેશિયાલિટી પથારીઓ સામેલ કરાશે. ઉપરાંત, એડમિનિસ્ટ્રેટિવ બ્લોક, આયુષ બ્લોક, ઓડિટોરિયમ, રાતવાસા માટેની વ્વસ્થા, હોસ્ટેલ્સ અને નિવાસની સવલતો પણ હશે. નવી એઈમ્સની સ્થાપનાને પગલે બે ફાયદા થશે, એક, લોકોને સ્વાસ્થ્ય સંભાળ માટે સુપર સ્પેશિયાલિટી સેવાઓ ઉપલબ્ધ બનશે, તો સાથે સાથે, આ ક્ષેત્રમાં રાષ્ટ્રીય સ્વાસ્થ્ય અભિયાન (એનએચએમ) હેઠળ સ્થાપેલી પ્રાથમિક અને ગૌણ સંસ્થાઓ – સવલતો માટે મોટી સંખ્યામાં ડોક્ટરો અને સ્વાસ્થ્ય ક્ષેત્રના અન્ય કર્મચારીઓ ઉપલબ્ધ બનશે. આ સંસ્થા પ્રવર્તમાન પ્રાંતિય બિમારીઓ અને સ્વાસ્થ્ય અંગેના અન્ય પ્રશ્નો અંગે સંશોધન પણ હાથ ધરશે અને આવી બિમારીઓ પર વધુ સારા નિયંત્રણ અને તેના ઈલાજ માટે પણ કામ કરશે. પૂર્વીય ઉત્તર પ્રદેશની સમગ્ર વસતી, જેમાં ઉત્તર પ્રદેશની ચાર કમિશ્નર કચેરીઓ (ગોરખપુર, આઝમગઢ, બસ્તી અને દેવી પાટણ), રાજ્યના 14 જિલ્લાઓ અને પશ્ચિમ બિહારના પાંચ જિલ્લા (પશ્ચિમ ચંપારણ, પૂર્વ ચંપારણ, સરન, સિવાન અને ગોપાલગંજ)ને નવી એઈમ્સની સ્થાપનાને પગલે ફાયદો થશે. પશ્ચાદ્ભૂમિકાઃ પીએમએસએસવાય હેઠળ એઈમ્સની સ્થાપનાનો ઉદ્દેશ દેશમાં એકંદરે પ્રાદેશિક સ્તરે પરવડે તેવી અને વિશ્વસનીય સ્વાસ્થ્યસંભાળ અંગેની અસમતુલાને દૂર કરવાનો તેમજ ઓછી સવલતો ધરાવતા અથવા તો ખાસ કરીને, પછાત રાજ્યોમાં ગુણવત્તાસભર તબીબી શિક્ષણ માટે સવલત પૂરી પાડવાનો છે. આ યોજના હેઠળ, એઈમ્સ ભુવનેશ્વર, ભોપાલ,રાયપુર, જોધપુર, ઋષિકેશ અને પટનામાં એઈમ્સ સ્થાપવામાં આવી છે. રાયબરેલીમાં એઈમ્સની સ્થાપનાનાં કામકાજ ચાલુ છે. અન્ય ત્રણ – નાગપુર (મહારાષ્ટ્ર), કલ્યાણી (પશ્ચમ) અને આંધ્રપ્રદેશમાં ગુન્ટુર ખાતે મંગલગિરીમાં એઈમ્સની સ્થાપના માટે વર્ષ 2015માં મંજૂરી આપવામાં આવી હતી.
મંત્રીમંડળે પ્રધાનમંત્રી – જન આરોગ્ય યોજનાનાં શ્રેષ્ઠ અમલ માટે રાષ્ટ્રીય સ્વાસ્થ્ય એજન્સીનું પુનર્ગઠન ‘રાષ્ટ્રીય સ્વાસ્થ્ય સત્તામંડળ’ તરીકે કરવા માટે મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે પ્રધાનમંત્રી – જન આરોગ્ય યોજના (પીએમજેએવાય)નાં શ્રેષ્ઠ અમલીકરણ માટે રાષ્ટ્રીય સ્વાસ્થ્ય એજન્સીનું પુનર્ગઠન ‘રાષ્ટ્રીય સ્વાસ્થ્ય સત્તામંડળ’ સ્વરૂપે કરવા માટે મંજૂરી આપી દીધી છે. આ મંજૂરી સાથે રાષ્ટ્રીય સ્વાસ્થ્ય એજન્સી ભંગ કરવામાં આવી છે અને એનાં સ્થાને પરિવાર અને કલ્યાણ મંત્રાલય સાથે સંબંધિત કાર્યાલય સ્વરૂપે રાષ્ટ્રીય સ્વાસ્થ્ય સત્તામંડળ બનાવવામાં આવ્યું છે. હાલનાં નિર્ણય લેવાનાં બહુસ્તરીય માળખાનાં સ્થાને ગવર્નિંગ બોર્ડ બનાવવામાં આવ્યું છે. ગવર્નિંગ બોર્ડનાં અધ્યક્ષ સ્વાસ્થ્ય અને પરિવાર કલ્યાણ મંત્રી હશે. ગવર્નિંગ બોર્ડ યોજનાની કામગીરીને સારી રીતે આગળ વધારવા માટે આવશ્યક ઝડપથી ગતિથી નિર્ણય લેવામાં સહાયક હશે. ગવર્નિંગ બોર્ડની રચના વ્યાપક છે તથા એમાં સરકાર અને ક્ષેત્ર વિશેષનાં નિષ્ણાતોને ઉચિત પ્રતિનિધિત્વ આપવામાં આવ્યું છે. આ ઉપરાંત ગવર્નિંગ બોડીમાં વારાફરતી રાજ્યોને પ્રતિનિધિત્વ મળશે. કોઈ નવા ભંડોળની મંજૂરી આપવામાં આવી નથી. આઇટી, માનવ સંસાધન, માળખાગત રચના, સંચાલનનાં ખર્ચ સહિત રાષ્ટ્રીય સ્વાસ્થ્ય એજન્સી માટે અગાઉ મંજૂર કરેલ હાલનાં બજેટનો ઉપયોગ પ્રસ્તાવિત રાષ્ટ્રીય સ્વાસ્થ્ય સત્તામંડળ દ્વારા કરવામાં આવશે. રાષ્ટ્રીય સ્વાસ્થ્ય સત્તામંડળ સક્ષમ, અસરકારક અને પારદર્શક રીતે નિર્ણય લેવાની પ્રક્રિયાનાં માધ્યમથી પીએમ-જેએવાયને લાગુ કરવા માટે જવાબદાર અને અધિકૃત હશે.
પ્રધાનમંત્રીએ શ્યામજી કૃષ્ણ વર્માને તેમની જયંતિ નિમિત્તે શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ શ્યામજી કૃષ્ણ વર્માને તેમની જયંતિ નિમિત્તે શ્રદ્ધાંજલિ અર્પણ કરી છે. પ્રધાનમંત્રીએ 2003માં સ્વિટ્ઝર્લેન્ડથી શ્યામજી કૃષ્ણ વર્માની અસ્થિ ભારત પરત લાવવાનું અને 2015માં યુકેથી પુન:સ્થાપન પ્રમાણપત્ર મેળવવાનું પણ યાદ કર્યું. શ્રેણીબદ્ધ ટ્વિટમાં, પ્રધાનમંત્રીએ કહ્યું; "મહાન ક્રાંતિકારી અને સ્વાતંત્ર્ય સેનાની શ્યામજી કૃષ્ણ વર્માને તેમની જન્મજયંતિ નિમિત્તે શ્રદ્ધાંજલિ. તેમણે રાષ્ટ્રને ગુલામીમાંથી મુક્ત કરવા માટે પોતાનું જીવન સમર્પિત કર્યું. એક કૃતજ્ઞ રાષ્ટ્ર સ્વતંત્રતા સંગ્રામમાં તેમના યોગદાનને ક્યારેય ભૂલી શકશે નહીં. શ્યામજી કૃષ્ણ વર્માને તેમની જયંતિ નિમિત્તે શ્રદ્ધાંજલિ. હું 2003માં સ્વિટ્ઝર્લેન્ડથી શ્યામજી કૃષ્ણ વર્માની અસ્થિ પરત લાવવાની અને 2015માં મારી યુકેની મુલાકાત દરમિયાન તેનું પુન:સ્થાપન પ્રમાણપત્ર મેળવવાની તક મેળવીને ખુશી અનુભવું છું. તે મહત્વનું છે કે યુવાન ભારત તેમની હિંમત અને મહાનતા વિશે વધુ જાણે."
પ્રધાનમંત્રીએ પંડિત દીન દયાલ ઉપાધ્યાયને તેમની જયંતી પર શ્રદ્ધાંજલિ આપી

પ્રધાનમંત્રી શ્રી નરેન્દ્ર મોદીએ પંડિત દીન દયાલ ઉપાધ્યાયને તેમની જયંતી પર શ્રદ્ધાંજલિ આપી છે. એક ટ્વીટમાં, પ્રધાનમંત્રીએ કહ્યું; “હું પંડિત દીન દયાલ ઉપાધ્યાયજીને તેમની જયંતી પર શ્રદ્ધાંજલિ અર્પણ કરું છું. અંત્યોદય અને ગરીબોની સેવા પરનો તેમનો ભાર આપણને સતત પ્રેરણા આપે છે. તેમને એક અસાધારણ વિચારક અને બૌદ્ધિક તરીકે પણ વ્યાપકપણે યાદ કરવામાં આવે છે.”
પ્રધાનમંત્રી અને શ્રીલંકાના પ્રધાનમંત્રી વચ્ચે ટેલિફોન પર વાતચીત થઈ

પ્રધાનમંત્રી શ્રી નરેન્દ્ર મોદીએ આજે શ્રીલંકાના પ્રધાનમંત્રી એચ.ઇ. શ્રી મહિન્દા રાજપક્ષેને ગઈકાલે શ્રીલંકામાં સંસદીય ચૂંટણીઓના સફળ સંચાલન બદલ અભિનંદન પાઠવ્યા હતા. પ્રધાનમંત્રીએ કોવિડ -19 રોગચાળાના અવરોધો હોવા છતાં ચૂંટણીને અસરકારક રીતે યોજવા બદલ શ્રીલંકાની સરકાર અને ચૂંટણી સંસ્થાઓની પ્રશંસા કરી. તેમણે ચૂંટણીમાં ઉત્સાહભેર ભાગ લેવા માટે શ્રીલંકાના લોકોની પણ પ્રશંસા કરી હતી અને કહ્યું હતું કે, આ બંને દેશો દ્વારા વહેંચાયેલા મજબૂત લોકશાહી મૂલ્યોનું પ્રતિબિંબ પાડે છે. પ્રધાનમંત્રી શ્રી મોદીએ સંવાદમાં જણાવ્યું હતું કે, આ ચૂંટણીના પરિણામો શ્રીલંકા પોડુજણા પેરામુના (એસએલપીપી) પાર્ટી દ્વારા પ્રભાવી ચૂંટણી પ્રદર્શનને સૂચવે છે અને આ બાબતે એચ.ઇ.શ્રી મહિન્દા રાજપક્ષેને અભિનંદન અને શુભેચ્છાઓ પાઠવી હતી. અગાઉના તેમના સૌહાર્દપૂર્ણ અને ફળદાયી સંવાદોને યાદ કરતાં બંને નેતાઓએ ભારત-શ્રીલંકાના વર્ષો-જુના અને બહુ-પરિમાણીય સંબંધને મજબૂત બનાવવા માટેની તેમની સહિયારી પ્રતિબદ્ધતાને ફરીવાર યાદ કરી હતી. તેઓએ દ્વિપક્ષીય સહકારના તમામ ક્ષેત્રમાં પ્રારંભિક પ્રગતિના મહત્વ પર ભાર મૂક્યો. પ્રધાનમંત્રીએ એચ.ઇ. શ્રી રાજપક્ષેને ભારતના બૌદ્ધ તીર્થસ્થાન કુશીનગરમાં આંતરરાષ્ટ્રીય વિમાનમથકની સ્થાપના વિશે જણાવ્યું હતું અને કહ્યું હતું કે, આ શહેર આવનારા સમયમાં શ્રીલંકાના મુલાકાતીઓનું સ્વાગત કરશે. બંને દેશોએ કોવિડ-19 રોગચાળા દરમિયાન ઉભા થયેલા પડકારોનો સામનો કરતા હોવાથી બંન્ને નેતાઓ નજીકના સંપર્કમાં રહેવા સંમત થયા હતા અને આગામી દિવસોમાં દ્વિપક્ષીય સંબંધોને નવી ઉંચાઈએ લઈ જવા સંકલ્પ કર્યો હતો.
કોવિડ-19 સામે લડવા સાર્ક દેશોના નેતાઓ સાથેની વીડિયો કોન્ફરન્સમાં પ્રધાનમંત્રીના સમાપન વક્તવ્યનો મૂળપાઠ  v

મહામહિમ, તમે ફાળવેલા સમય અને તમે રજૂ કરેલા વિચારો બદલ ફરી એક વાર તમારા બધાનો આભાર. આપણે આજે ખૂબ જ ફળદાયક અને રચનાત્મક ચર્ચા કરી છે. આપણે આ પ્રકારનાં પડકારો ઝીલવા માટે સર્વસામાન્ય વ્યૂહરચના બનાવવા સહમત થયા છીએ. વળી આપણે એકબીજાને સાથસહકાર આપીને સમાધાન શોધવા સહમત થયા છીએ – આપણે જાણકારીઓ, શ્રેષ્ઠ પદ્ધતિઓ, ક્ષમતાઓ અને જ્યાં શક્ય હોય, ત્યાં સંસાધનોનું આદાન-પ્રદાન કરીશું. કેટલાંક ભાગીદાર દેશોએ ચોક્કસ વિનંતી કરી છે, જેમાં દવા અને ઉપકરણ સામેલ છે. મારી ટીમ આ બાબતોનું ધ્યાન રાખશે. હું તમને ખાતરી આપું છું કે, આપણે આપણા પડોશી દેશો માટે સારામાં સારી કામગીરી કરીશું. આપણે આપણા અધિકારીઓને ગાઢ સંપર્ક જાળવવા અને સામાન્ય વ્યૂહરચના બનાવવા જણાવીશું, ખાસ કરીને તેમને એકબીજા સાથે ખભેખભો મિલાવીને સંયુક્તપણે કામ કરવા માટે. ચાલો આપણે આપણા દરેક દેશમાં આ ક્ષેત્રનાં નિષ્ણાતોને ઓળખીએ અને તેઓ હવેથી અઠવાડિયામાં એક વાર આ જ પ્રકારની વીડિયો-કોન્ફરન્સ કરી શકે છે અને આપણી આજની ચર્ચાને આગળ વધારી શકે છે. મહામહિમ, આપણે સંયુક્તપણે આ પડકાર ઝીલીએ અને આપણે એકબીજાનાં સાથસરકારથી એને સફળતાપૂર્વક પરાસ્ત કરીએ. આપણા પડોશી દેશોનું જોડાણ આખી દુનિયા માટે ઉદાહરણ બનવું જોઈએ. અંતે હું આપણા દરેક નાગરિકોનાં સારા સ્વાસ્થ્યની અને આપણા વિસ્તારમાં આ બિમારી અટકાવવા સહિયારા પ્રયાસોમાં સફળતા મળે એવી શુભેચ્છા પાઠવું છું. તમારો આભાર. તમારો ખૂબ-ખૂબ આભાર.
સંસદના બજેટ સત્રની શરૂઆત પર પ્રધાનમંત્રીનાં મીડિયાને સંબોધનનો મૂળપાઠ

નમસ્કાર, સૌ સાથીઓને 2020ના આ પ્રથમ સત્ર છે, આ દસકાનું પણ આ પ્રથમ સત્ર છે. આપણા સૌનો પ્રયાસ રહેવો જોઇએ કે આ સત્રમાં આ દસકાના ઉજ્જવળ ભવિષ્યનો પાયો નાખનારું આ સત્ર બને. આજે આદરણીય રાષ્ટ્રપતિજીનું સંબોધન થશે અને આવતીકાલે આ નવા વર્ષનું બજેટ પણ રજૂ થશે. આ સત્ર સૌથી વધુ આર્થિક વિષયોની ચર્ચા પર કેન્દ્રિત રહેશે. વૈશ્વિક આર્થિક સ્થિતિઓના સંદર્ભમાં ભારત કેવી રીતે આ પરિસ્થિતિઓનો લાભ ઉઠાવી શકે છે. આપણી આર્થિક ગતિવિધિઓને વધુ મજબૂત બનાવતા વૈશ્વિક પરિવેશનો સૌથી વધુ લાભ ભારતને મળે, અમારી સરકારની ઓળખ પીડિતોને, શોષિતને, વંચિતોને, મહિલાઓને સશક્ત કરનારી સરકાર તરીકેની રહી છે. આ દસકામાં પણ અમારું આ દિશામાં બળ રહેશે અને હું ઈચ્છું છું કે બંને સત્રોમાં આર્થિક વિષયો પર, લોકોના સશક્તીકરણ પર ખૂબ વ્યાપાક ચર્ચા થાય, વધુ સારી ચર્ચા થાય, દિવસે-દિવસે આપણી ચર્ચાનું સ્તર વધુ સમૃદ્ધ થતું રહે. એવા સંપૂર્ણ વિશ્વાસ સાથે હું આપ સૌનો પણ ખૂબ-ખૂબ આભાર વ્યક્ત કરું છું. નમસ્કાર.
પ્રધાનમંત્રીએ ચાર્ટર્ડ એકાઉન્ટન્ટ્સ દિવસ નિમિત્તે ચાર્ટર્ડ એકાઉન્ટન્ટ્સને શુભેચ્છાઓ પાઠવી

પ્રધાનમંત્રી શ્રી નરેન્દ્ર મોદીએ ચાર્ટર્ડ એકાઉન્ટન્ટ્સ દિવસ નિમિત્તે ચાર્ટર્ડ એકાઉન્ટન્ટ્સને શુભેચ્છા પાઠવી છે. એક ટવીટમાં પ્રધાનમંત્રીએ કહ્યું કે, “આપણા મહેનતુ સીએ સમુદાયની તંદુરસ્ત અને પારદર્શક અર્થવ્યવસ્થા સુનિશ્ચિત કરવામાં મુખ્ય ભૂમિકા રહી છે. રાષ્ટ્ર માટે તેમની સેવાઓનું મૂલ્ય અમૂલ્ય છે. ચાર્ટર્ડ એકાઉન્ટન્ટ્સ દિવસની શુભેચ્છાઓ.”
પ્રધાનમંત્રીએ બ્રાઝિલિયામાં રાજ્ય સંસ્થાઓ સામે રમખાણો અને તોડફોડના સમાચારો અંગે ચિંતા વ્યક્ત કરી

પ્રધાનમંત્રી શ્રી નરેન્દ્ર મોદીએ બ્રાઝિલિયામાં રાજ્ય સંસ્થાઓ સામે રમખાણો અને તોડફોડના સમાચારો અંગે ચિંતા વ્યક્ત કરી છે. એક ટ્વીટમાં, પ્રધાનમંત્રીએ કહ્યું; "બ્રાઝિલિયામાં રાજ્ય સંસ્થાઓ સામે રમખાણો અને તોડફોડના સમાચારોથી ખૂબજ ચિંતિત. લોકશાહી પરંપરાઓનું દરેક વ્યક્તિએ સન્માન કરવું જોઈએ. અમે બ્રાઝિલના સત્તાવાળાઓને અમારું સંપૂર્ણ સમર્થન આપીએ છીએ."
પ્રધાનમંત્રીશ્રી 5 ફેબ્રુઆરીએ હૈદરાબાદની મુલાકાત લેશે

પ્રધાનમંત્રી શ્રી નરેન્દ્ર મોદી 5મી જાન્યુઆરી, 2022ના રોજ હૈદરાબાદની મુલાકાત લેશે. બપોરે લગભગ 2:45 વાગ્યે, પ્રધાનમંત્રી હૈદરાબાદના પટંચેરુમાં ઇન્ટરનેશનલ ક્રૉપ્સ રિસર્ચ ઇન્સ્ટિટ્યૂટ ફોર સેમી-એરિડ ટ્રોપિક્સ (
‘પ્રગતિ’ મારફતે પ્રધાનમંત્રીની સમીક્ષા બેઠક

પ્રધાનમંત્રી શ્રી નરેન્દ્ર મોદીએ આજે અસરકારક વહીવટ અને સમયસર અમલીકરણ માટે આઇસીટી આધારિત, બહુઆયામી મંચ ‘પ્રગતિ’ મારફતે એમની 28મી સમીક્ષા બેઠકની અધ્યક્ષતા કરી હતી. પ્રધાનમંત્રીએ આવકવેરા સાથે સંબંધિત ફરિયાદ નિવારણ વ્યવસ્થામાં પ્રગતિની સમીક્ષા કરી હતી. નાણાં મંત્રાલયનાં અધિકારીઓએ એમને આ સંબંધમાં થયેલી પ્રગતિ અંગે જાણકારી આપી હતી. પ્રધાનમંત્રીએ આગ્રહપૂર્વક જણાવ્યું હતું કે, તમામ વ્યવસ્થાઓ ટેકનોલોજી-સંચાલિત હોવી જોઈએ અને માનવીય હસ્તક્ષેપ લઘુતમ કરવો જોઈએ. પ્રધાનમંત્રીએ ભ્રષ્ટ અધિકારીઓ પકડવા માટે થયેલી પ્રગતિની નોંધ લઈને કહ્યું હતું કે, આવકવેરા વિભાગે લોકોની સુવિધા વધારવા માટે હાથ ધરેલવી વિવિધ પહેલો અને પગલાંની જાણકારી તમામ કરદાતાઓ સુધી ઉચિત રીતે પહોંચવી જોઈએ. અત્યાર સુધી પ્રગતિની 27 બેઠકોમાં કુલ રૂ. 11.5 લાખ કરોડનું રોકાણ ધરાવતી વિવિધ પરિયોજનાઓની સમીક્ષા થઈ છે. તમામ ક્ષેત્રોમાં જાહેર ફરિયાદનાં નિવારણની પણ સમીક્ષા કરવામાં આવી છે. આજે 28મી બેઠકમાં પ્રધાનમંત્રીએ રેલવે, રોડ અને પેટ્રોલિયમ ક્ષેત્રોની નવ મહત્ત્વપૂર્ણ માળખાગત પરિયોજનાઓની પ્રગતિની સમીક્ષા કરી હતી. આ તમામ પરિયોજનાઓ કેટલાંક રાજ્યોમાં પથરાયેલી છે, જેમાં આંધ્રપ્રદેશ, અસમ, ગુજરાત, દિલ્હી, હરિયાણા, તામિલનાડુ, ઓડિશા, કર્ણાટક, પંજાબ, ઉત્તરપ્રદેશ અને ઉત્તરાખંડ સામેલ છે. પ્રધાનમંત્રીએ આયુષ્માન ભારત હેઠળ પ્રધાનમંત્રી જન આરોગ્ય યોજનાને શરૂ કરવા માટેની તૈયારીઓની સમીક્ષા પણ કરી હતી. તેમણે પ્રધાનમંત્રી જન ઔષધિ પરિયોજનાની પ્રગતિની સમીક્ષા પણ કરી હતી.
પ્રધાનમંત્રીએ કટકમાં થયેલા બસ અકસ્માતમાં લોકોની જાનહાનિ પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ઓડિશાના કટકમાં બસ અકસ્માતમાં લોકોની જાનહાનિ પર શોક વ્યક્ત કર્યો. પ્રધાનમંત્રીએ કહ્યું, “ઓડિશાનાં કટકમાં બસ અકસ્માતમાં જેમણે જીવ ગુમાવ્યો છે એમના પ્રતિ મારી સંવેદના વ્યક્ત કરુ છુ, ઇજાગ્રસ્ત લોકો ઝડપથી સ્વસ્થ થાય એના માટે પ્રાર્થના કરૂ છુ.”
ખનિજ સંસાધનોના ક્ષેત્રે સહકાર અંગે ભારત અને આર્જેન્ટિના ગણરાજ્ય વચ્ચે સમજૂતી પત્રને કેન્દ્રીય મંત્રીમંડળની મંજૂરી

પ્રધાનમંત્રી શ્રી નરેન્દ્ર મોદીના અધ્યક્ષ સ્થાને મળેલી કેન્દ્રીય મંત્રીમંડળની બેઠકમાં ભારત સરકારના ખાણ મંત્રાલય અને આર્જેન્ટિના ગણરાજ્યના પ્રોડક્ટિવ વિકાસ મંત્રાલયના ખાણ નીતિ સચિવાલય વચ્ચે સહી સિક્કા થવાના છે એ સમજૂતીપત્ર (એમઓયુ)ને મંજૂરી આપવામાં આવી છે. આ એમઓયુ ખનિજ સંસાધનોના ક્ષેત્રે સહકાર માટે સંસ્થાકીય વ્યવસ્થા પૂરી પાડશે. આ એમઓયુનો હેતુ ખનિજ સંશોધન અને વિકાસને પ્રોત્સાહન માટે સહકાર જેવી પ્રવૃત્તિઓને મજબૂત કરવાનો છે જેમાં લિથિયમના નિષ્કાસન, ખનન અને ધાતુ શોધક, હલકી ધાતુના ક્ષેત્રે સંયુક્ત સાહસ રચવાની શક્યતાઓ, પરસ્પર લાભ માટે મહત્વપૂર્ણ અને વ્યૂહાત્મક ખનિજો, તકનિકી અને વૈજ્ઞાનિક માહિતીનું આદાનપ્રદાન અને વિચારો અને જ્ઞાનની આપ લે, તાલીમ અને ક્ષમતા નિર્માણ અને ખનિજ પ્રવૃત્તિઓના ક્ષેત્રે રોકાણ અને વિકાસને ઉત્તેજન આપવાનો સમાવેશ થાય છે. આ એમઓયુના હેતુઓ નવીનીકરણના હેતુને પાર પાડશે.
પ્રધાનમંત્રી અને શ્રીલંકાના રાષ્ટ્રપતિ વચ્ચે ટેલીફોનિક ચર્ચા થઇ

પ્રધાનમંત્રી શ્રી નરેન્દ્ર મોદીએ આજે શ્રીલંકાના રાષ્ટ્રપતિ મહામહિમ ગોતાબાયા રાજપક્ષે સાથે ટેલીફોન પર ચર્ચા કરી હતી. બંને મહાનુભવો વચ્ચે વર્તમાન કોવિડ-19 મહામારી અને પોતાના ક્ષેત્રોમાં આરોગ્ય તેમજ આર્થિક ક્ષેત્ર પર તેની અસરો અંગે ચર્ચા થઇ હતી. પ્રધાનમંત્રીએ શ્રીલંકાના રાષ્ટ્રપતિને ખાતરી આપી હતી કે, ભારત મહામારીની આ સ્થિતિના કારણે ઉભી થયેલી વિપરિત અસરો દૂર કરવા માટે શ્રીલંકાને શક્ય હોય તેવો તમામ પ્રકારે સહકાર આપવાનું ચાલુ રાખશે. રાજપક્ષેએ પ્રધાનમંત્રીને આર્થિક પ્રવૃત્તિઓ ફરી શરૂ કરવા માટે તેમના દેશની સરકારે લીધેલા વિવિધ પગલાં અંગે માહિતી આપી હતી. આ સંદર્ભે, બંને નેતાઓ એ વાતે સંમત થયા હતા કે, શ્રીલંકામાં ભારતની સહાયથી ચાલી રહેલી વિકાસની પરિયોજનાઓમાં હવે ઝડપ લાવવાની જરૂર છે. તેમણે શ્રીલંકામાં ભારતના ખાનગી ક્ષેત્ર દ્વારા રોકાણ અને મૂલ્યવર્ધનને પ્રોત્સાહન આપવા અંગે શક્યતાઓ વિશે પણ ચર્ચા કરી હતી. પ્રધાનમંત્રીએ શ્રીલંકાના લોકોનું આરોગ્ય સારું રહે અને તેમની સુખાકારી જળાવઇ રહે તે માટે શુભેચ્છાઓ પણ પાઠવી હતી.
પ્રધાનમંત્રીએ જેશોરેશ્વરી કાલી શક્તિપીઠ ખાતે પૂજન-અર્ચન કર્યા

પ્રધાનમંત્રી શ્રી નરેન્દ્ર મોદીએ દેવી કાલીના આશીર્વાદ લઈને પોતાની બે દિવસીય બાંગ્લાદેશની મુલાકાતના બીજા દિવસની શરૂઆત કરી. પ્રધાનમંત્રીએ સતખિરામાં જેશોરેશ્વરી કાલી શક્તિપીઠમાં પૂજા કરી, જે એક પૌરાણિક પરંપરા અનુસાર 51 શક્તિપીઠોમાંની એક છે. પ્રધાનમંત્રીએ દેવી કાલીને સોનાના ઢોળ સાથેના ચાંદીનો હસ્તનિર્મિત મુકુટ પણ અર્પણ કર્યો. આ મુકુટ સ્થાનિક કારીગરો દ્વારા ત્રણ દિવસમાં તૈયાર કરવામાં આવ્યો છે. મિત્રતાનો હાથ લંબાવતા, પ્રધાનમંત્રીએ મંદિર સાથે સંકળાયેલા એક સામુદાયિક હોલ-ચક્રવાત સમયના આશ્રયસ્થાનના નિર્માણ માટે અનુદાનની ઘોષણા કરી. આ ઈમારતનો ઉપયોગ મંદિરની વાર્ષિક કાલી પૂજા અને મેળા દરમિયાન શ્રદ્ધાળુઓ દ્વારા કરવામાં આવશે અને તમામ ધર્મોના વ્યાપક સમુદાય દ્વારા તેનો ઉપયોગ ચક્રવાતના સમયે આશ્રયસ્થાન તરીકે પણ કરવામાં આવશે.
આસિસ્ટન્ટ સચિવોનું વિદાય સત્ર : 2014ની બેચના આઈએએસ ઓફિસરોએ પ્રધાનમંત્રી સમક્ષ પ્રેઝન્ટેશન  રજૂ કર્યું

આસિસ્ટન્ટ સચિવોના વિદાય સમારંભના ભાગ તરીકે 2014ની બેચના આઈએએસ ઓફિસરોએ આજે પ્રધાનમંત્રીશ્રી નરેન્દ્ર મોદી સમક્ષ પ્રેઝન્ટેશન કર્યું હતું. વહિવટના વિવિધ વિષયો ઉપર ઓફિસરો દ્વારા 8 પ્રેઝન્ટેશન રજૂ કરાયા હતા. આ વિષયોમાં ડીબીટી, સ્વચ્છ ભારત, ઈ-કોર્ટસ, ટુરિઝમ હેલ્થ અને વહિવટમાં સેટેલાઈટ એપ્લિકેશનના ઉપયોગ જેવા વિષયોનો સમાવેશ થતો હતો. આ પ્રસંગે વાત કરતા પ્રધાનમંત્રીએ યુવાન અધિકારીઓને તેમના ઊંડાણ ભર્યા પ્રેઝન્ટેશન માટે અભિનંદન આપ્યા હતા. તેમણે કહ્યું કે આઈએએસ ઓફિસરો આસિ. સેક્રેટરી તરીકે જોડાવાથી એક એવી તંત્ર વ્યવસ્થા ઊભી થશે કે જેમાં યુવાન અને અનુભવી અધિકારીઓનો સમન્વય થશે. તેમણે કહ્યું કે, આજે રજૂઆત થઈ છે તે પ્રકારના પરિણામોથી તેમને સંતોષ થયો છે. આ વિઝન હાંસલ થવાના માર્ગે છે. પ્રધાનમંત્રીશ્રીએ ઓફિસરોને સંઘ ભાવના વિકસાવવાનો અનુરોધ કર્યો હતો અને જણાવ્યુ હતું કે તે જે કોઈ ક્ષમતામાં કામ કરે એક જૂથ થઈને કામ કરે. રાજકારણ નીતિથી આગળ વધવું જોઈએ નહીં તેવો ઉલ્લેખ કરીને પ્રધાનમંત્રીએ અધિકારીઓને અનુરોધ કર્યો કે તેમની નિર્ણય પધ્ધતિમાં બે મંત્ર અપનાવે (1) નિર્ણય કોઈ દિવસ રાષ્ટ્રહિતની વિરૂધ્ધ નહીં હોવો જોઈએ અને (2) આ નિર્ણયથી ગરીબોમાં પણ ગરીબને નુકશાન નહીં થવું જોઈએ.
પરિશિષ્ટ ix ના વિસ્તાર અને પૂરક પરિશિષ્ટ x પર હસ્તાક્ષર કરીને ભારત અને કેનેડા વચ્ચે સમજૂતી કરારનું નવીનીકરણ

પ્રધાનમંત્રી શ્રી નરેન્દ્ર મોદીની અધ્યક્ષતામાં યોજાયેલી કેન્દ્રીય મંત્રીમંડળની બેઠકમાં પરિશિષ્ટ ix ના વિસ્તાર માટે કાર્યોત્તર મંજૂરી આપી દેવાઈ જેની મુદત 1 એપ્રિલ, 2011 થી 31 માર્ચ, 2016 સુધી હતી. નવેમ્બર 1968ના સમજૂતી કરારના પૂરક પરિશિષ્ટ x પર હસ્તાક્ષરના માધ્યમથી ભારત સરકાર અને શાસ્ત્રી ભારત – કેનેડા સંસ્થાન (એસઆઈસીઆઈ)ની વચ્ચે સમજૂતી કરારનું નવીનીકરણ થયું છે. આ સમર્થન નિમ્ન લિખિત ગતિવિધિઓનો માર્ગ મોકળો કરશે : 1. શાસ્ત્રી રિસર્ચ ફેલોશિપ અને ગતિશીલતા કાર્યક્રમ – શાસ્ત્રી રિસર્ચ ફેલોશિપ – ડૉક્ટોરલ રિસર્ચ – પોસ્ટ ડોક્ટોરલ રિસર્ચ – સંસ્થાગત સહયોગાત્મક અનુસંધાન – શાસ્ત્રી ગતિશીલતા કાર્યક્રમ 2. ફેકલ્ટીમાં નિવાસ કાર્યક્રમ (નવો) 3. વ્યાવસાયિક શિક્ષણ માટે ફેકલ્ટી વિકાસ કાર્યક્રમ (નવો) 4. લાઈબ્રેરી કાર્યક્રમ – ભારતીય વિદ્વાનો અને સંસ્થાઓ માટે ઓનલાઈન પત્રિકાઓ 5. સુવિધા સેવા અને ઈન્ફોર્મેશન સર્વિસીસ (નવી) – સંસાધન કેન્દ્ર (બંને દેશોમાં સંસ્થાઓ માટે પ્રવેશ અને લિંકેજ પ્રદાન કરવા માટે) – સંગોષ્ઠિઓ, સંમેલનો અને પરામર્શ -અનુસંધાન સામગ્રી, દસ્તાવેજ અને રિપોર્ટનું પ્રકાશન માનવ સંસાધન વિકાસ મંત્રાલયની ભલામણ પર એસઆઈસીઆઈ એ તમામ ગતિવિધિઓની જવાબદારી લેશે જે બંને દેશોની વચ્ચે સહયોગના નવા ક્ષેત્ર અને કાર્યક્રમ પર આધારિત હોય. એસઆઈસીઆઈ માનવ સંસાધન વિકાસ મંત્રાલયના એ કાર્યક્રમોને શરૂ કરશે જેમાં આંતરરાષ્ટ્રીય સહયોગની આવશ્યકતા હશે, જેવી કે ગ્લોબલ ઇનિસિએટિવ ઓફ અકેડેમિક નેટવર્ક (જીઆઈએએન), પ્રભાવિત અનુસંધાન, નવાચાર અને પ્રૌદ્યોગિકી (
મંત્રીમંડળે પ્રવાસન ક્ષેત્રમાં ભારત અને સાઉદી અરેબિયા વચ્ચેના સમજૂતી કરારોને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે પ્રવાસન ક્ષેત્રમાં સહયોગ વધારવા માટે ભારત સરકારના પ્રવાસન મંત્રાલય અને કિંગડમ ઑફ સાઉદી અરેબિયાના સાઉદી કમીશન ફોર પ્રવાસન એન્ડ નેશનલ હેરિટેજ વચ્ચેનાં સમજૂતી કરારો પર હસ્તાક્ષર કરવા માટે મંજૂરી આપી દીધી છે. આ સમજૂતી કરારના મુખ્ય ઉદ્દેશ્યો આ મુજબ છે: પ્રવાસન વિકાસ, હોટેલ, રીસોર્ટ્સ અને પ્રવાસી રહેવાની સુવિધાઓ, પ્રવાસનને લગતી માહિતી અને આંકડાઓ, બંને દેશોમાં પ્રદર્શન કાર્યક્રમો અને અન્ય પ્રવાસન પ્રવૃત્તિઓ, પ્રવાસન વિકાસ, આયોજના અને રોકાણ; લાયસંસિંગ, પ્રવાસન સુવિધાઓનું અમલીકરણ અને માર્કેટિંગ, કૃષિ પ્રવાસન, રણ પ્રવાસન વગેરેના બંધારણમાં માહિતી અને અનુભવોનું આદાન-પ્રદાન કરવું. મીડિયા પબ્લિકેશન, પ્રવાસનને લગતી ફિલ્મોનું આદાન-પ્રદાન કરવું અને બંને પક્ષોના દેશમાં નિષ્ણાતો અને પ્રવાસન મીડિયા પ્રતિનિધિઓની મુલાકાતનું આદાન-પ્રદાન કરવું. બંને પક્ષના દેશોમાં રહેલી પ્રવાસન રોકાણની તકોને ઉપલબ્ધ કરાવવી; પ્રવાસન પ્રોજેક્ટ્સમાં પારસ્પરિક પ્રવાસન રોકાણને પ્રોત્સાહન આપવું. સંયુક્ત પ્રવાસન કાર્યક્રમોને પ્રોત્સાહન આપવું, બંને પક્ષના દેશોમાં આયોજિત પ્રદર્શનો, કોન્ફરન્સ અને સેમિનારોમાં ભાગ લેવો અને આ રીતે પ્રવાસનનો વિકાસ કરવો અને સંયુક્ત પ્રવાસનના દ્રષ્ટિકોણને સાર્થક કરવો. બને પક્ષના દેશોમાં તાલીમના ક્ષેત્રમાં અને પ્રવાસન શિક્ષણમાં રહેલી જાહેર અને ખાનગી શિક્ષણની સુવિધાઓને પ્રોત્સાહન આપવું. પ્રવાસન ક્ષેત્ર અને કન્સલ્ટેશન સેવાઓમાં નવીનીકરણ ધરાવતા અનુભવ અને ટેકનોલોજીનું આદાન-પ્રદાન કરવું. પ્રવાસનની બાબતોને લગતા આંતરરાષ્ટ્રીય મંચો અને સંસ્થાઓમાં સહયોગ અને સંગઠિત કાર્ય કરવું. પૂર્વભૂમિકા: ભારત અને સાઉદી અરેબિયા લાંબા સમયના મજબૂત રાજદ્વારી અને લાંબા આર્થિક સંબંધો ધરાવે છે. વર્તમાન સંબંધોને હવે વધુ મજબૂત બનાવવાની અને આગળ વિકસિત કરવાની ઈચ્છા ધરાવતા બંને પક્ષોએ ભારત સરકારના પ્રવાસન મંત્રાલય અને સાઉદી અરેબિયા કિંગડમના સાઉદી કમીશન ફોર ટુરીઝમ એન્ડ નેશનલ હેરિટેજની વચ્ચે પ્રવાસનના ક્ષેત્રમાં સહયોગને વધુ મજબૂત બનાવવા માટે આ સમજૂતી કરારો પર હસ્તાક્ષર કર્યા છે. સાઉદી અરેબિયા મધ્યપૂર્વમાં ભારત માટે સક્ષમતા ધરાવતા પ્રવાસીઓને આકર્ષતા અનેક બજારોમાનું એક છે. સાઉદી અરેબિયા સાથેના સમજૂતી કરારો આ સ્રોત બજારમાંથી આવતા પ્રવાસીઓની સંખ્યાને વધારવામાં નોંધપાત્ર ભૂમિકા ભજવશે.
પ્રધાનમંત્રી શ્રી નરેન્દ્ર મોદીએ આજે પૂર્વ વિદેશમંત્રી સ્વ.શ્રી સુષ્મા સ્વરાજને તેમની જન્મજયંતિ નિમિત્તે શ્રદ્ધાંજલિ આપી

એક ટવીટમાં પ્રધાનમંત્રીએ કહ્યું કે, દિવંગતનેતા“જાહેર સેવાના સંદર્ભમાં ગરિમા, શાલીનતા અને અતૂટ પ્રતિબધ્ધતાના પ્રતીક છે.ભારતીય મૂલ્યો અને લોકાચાર સાથે જોડાયેલા રહી આપણાં રાષ્ટ્રમાટે એમણે મહાન સપનાઓ જોયા હતા. તેઓ એક અસાધારણ સહકર્મી અને ઉત્કૃષ્ટ મંત્રી હતા.”